《迁江县》
明代·韩守益

驻马迁江郭，悬旌映落霞。山危开八寨，县小只三家。

望望依前戍，呜呜起暮笳。晚凉生廨宇，中夜梦京华。

作者简介：明湖广石首人，字仲修，号樗寿。应贤良文学聘，为广西佥事，有安抚民人功，迁河南道御史。因直言忤旨，谪充国子监膳夫供事。寻复为御史，凡三历台谏，屡起屡谪。帝尝命力士用铁锤击令仆地。改春坊中允。后以病归。有《樗寿集》。